Борис Младенов-Young
Ще дойде ден в живота ви, когато…

chitanka.info

Ще дойде ден в живота ви, когато

храната няма веч да ви сладни,

виното ще е кисело, дори

водата ще е с вкус на гнило блато.

Подаръците за рождени дни

не ще ви радват и да са от злато,

ни дрехите, извезани богато,

ни власт, нито имане, ни пари…

Единствено семейството тогава

ще ви ощастливява и крепи.

За него изневярата е брадва,

пазете го от любовта лукава,

за да го имате в онези дни,

когато нищо няма да ви радва!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.